PF จับมือ 2 บริษัทประกันภัย มอบสิทธิประโยชน์เอาใจลูกบ้าน
PF จับมือ “ทิพยประกันภัย” มอบเบี้ยประกันภัยรถยนต์ส่วนลดพิเศษ พร้อมฟรีบริการช่วยเหลือฉุกเฉิน และร่วมกับ “วิริยะประกันภัย” ทำประกันภัยทุกประเภทรับ Cash back สูงสุด 2,000 บาท เอาใจลูกบ้านตลอดปี 65
PF จับมือ “ทิพยประกันภัย” มอบเบี้ยประกันภัยรถยนต์ส่วนลดพิเศษ พร้อมฟรีบริการช่วยเหลือฉุกเฉิน และร่วมกับ “วิริยะประกันภัย” ทำประกันภัยทุกประเภทรับ Cash back สูงสุด 2,000 บาท เอาใจลูกบ้านตลอดปี 65
3 มี.ค. 2565

นายวงศกรณ์ ประสิทธิ์วิภาต กรรมการผู้จัดการ บริษัท พร็อพเพอร์ตี้ เพอร์เฟค จำกัด (มหาชน) หรือ PF เปิดเผยว่า พร็อพเพอร์ตี้ เพอร์เฟค ให้ความสำคัญกับการสร้างคุณภาพชีวิตที่ดี โดยมีการจัดสรรบริการและสิทธิพิเศษรูปแบบต่างๆ ให้ครอบคลุมการใช้ชีวิตได้อย่างครบครัน เพื่ออำนวยความสะดวกสบายแก่ลูกบ้าน และตอบโจทย์การอยู่อาศัยอย่างสมบูรณ์แบบ
ล่าสุด บริษัท ร่วมกับ บริษัท ทิพยประกันภัย จำกัด (มหาชน) โดย นายไชยพร จันทรเดช ผู้ช่วยกรรมการผู้จัดการใหญ่ และ นางณัฐญา ธนะรัชต์ ผู้อำนวยการฝ่ายขายประกันภัยรถยนต์ มอบเบี้ยประกันภัยรถยนต์ประเภท 1 ส่วนลดพิเศษ แก่ลูกบ้านพร็อพเพอร์ตี้ เพอร์เฟค พร้อมฟรีบริการเสริมช่วยเหลือฉุกเฉินสำหรับรถยนต์ 24 ชม. (Roadside Services) โดยสามารถเลือกรับสิทธิ์การผ่อนชำระดอกเบี้ย 0% สูงสุดนาน 6 เดือน และยังได้รับ Gift Voucher เทสโก้ โลตัส มูลค่า 500 บาท สำหรับการชำระเบี้ยประกันภัยรถยนต์ประเภท 1 จำนวน 10,000 บาทขึ้นไป
ขณะเดียวกันบริษัท ยังได้ร่วมกับ บริษัท วิริยะประกันภัย จำกัด (มหาชน) โดยนางฐวิกาญจน์ เตชทวีทรัพย์ ผู้ช่วยกรรมการผู้จัดการ  และ นางสาวจิราวรรณ อิ่มสิน ผู้ช่วยผู้จัดการฝ่ายการตลาด Non Motor ด้านส่วนบุคคล มอบสิทธิพิเศษแก่ลูกบ้าน พร็อพเพอร์ตี้ เพอร์เฟค เมื่อทำประกันภัยทุกประเภท เช่น ประกันภัยสำหรับบ้านและทรัพย์สิน ประกันภัยอุบัติเหตุและสุขภาพ ประกันภัยรถยนต์  รับ Cash Back มูลค่า 500 บาท รวมสูงสุด 2,000 บาท ต่อการชำระเบี้ยประกันภัยทุก 10,000 บาทขึ้นไป
ทั้งนี้ พร็อพเพอร์ตี้ เพอร์เฟค ทิพยประกันภัย และ วิริยะประกันภัย ยังดำเนินความร่วมมือกันอย่างต่อเนื่องตลอดทั้งปี ในการสร้างสรรค์สิทธิประโยชน์ด้านประกันภัยประเภทต่างๆ มอบแก่ลูกบ้านของพร็อพเพอร์ตี้ เพอร์เฟค เพื่อยกระดับคุณภาพชีวิตที่ดียิ่งขึ้นพร้อมให้ดำเนินชีวิตประจำวันได้ด้วยความอุ่นใจ